Cyberpunk 2077

Cyberpunk 2077 – kompiuterinis veiksmo vaidmenų žaidimas (RPG), kuriamas lenkų „CD Projekt RED“ studijos. Išleistas 2020 m. gruodžio 10 d. Microsoft Windows, PlayStation 4 ir Xbox One platformoms.

Žaidimas paremtas 1988 m. išleistu kiberpanko žanro stalo vaidmenų žaidimu Cyberpunk 2020 ir vyksta praėjus 57 metams. Žaidimo veiksmas vyks atvirame 6 rajonų Naktiniame mieste (Night City). Žaidime veiks pilnas dienos ir nakties ciklas, taip pat keisis orų sąlygos.

Žaidėjas pirmo asmens stiliumi valdys personažą prekeivį V, kuris galės tobulinti savo sugebėjimus trijuose lygmenyse – NetRunner (hakerio sugebėjimai), Techie (mechanizmų taisymo) ir Solo (kovos). Personažas galės naudoti šaunamuosius ginklus, taip pat esant reikalui kovoti plikomis rankomis. Žaidėjas galės pasirinkti savo personažo lytį, išvaizdą, kūno tobulinimus, aprangą ir kt.

2019 m. pradžioje žaidimo kūrimui buvo įkurta atskira studija Vroclave, kurioje dirbo virš 400 darbuotojų.CD Projekt: Nad Cyberpunkiem 2077 pracuje już ponad 400 osób

2019 m. Electronic Entertainment Expo parodoje buvo atskleista žaidimo išleidimo data (tuomet planuota 2020 m. balandžio 16 d.), o scenoje žaidimą pristatė aktorius Keanu Reeves, sutikęs, kad jo atvaizdas būtų panaudotas vienam iš žaidimo personažų – Johnny Silverhand.Who is Keanu Reeves playing in Cyberpunk 2077?

2020 m. spalio 5 d. žaidimo leidėjai pranešė, kad „Cyberpunk 2077“ perėjo į galutinę išleidimo stadiją.Cyberpunk 2077 has gone gold!

2020 m. spalio 28 d. leidėjai dar kartą nukėlė išleidimo datą, šį kartą į 2020 m. gruodžio 10 d.We have important news to share with you

2022 m. rugsėjo 25 d. buvo pranešta apie 2023 m. pasirodysiantį pirmąjį papildinį Phantom Liberty.ANNOUNCING CYBERPUNK 2077: PHANTOM LIBERTY 

2023 m. spalį „CD Projekt RED“ pranešė, kad nuo „Cyberpunk 2077“ išleidimo jie papildomai išleido 120 mln. JAV dolerių žaidimo papildymams, klaidų taisymui ir kitam žaidimo gerinimui. Iš viso „Cyberpunk 2077“ gamyba studijai kainavo 436 mln. JAV dolerių ir pagal gamybos kainą jis yra antras kompiuterinis žaidimas istorijoje po „Star Citizen“.

 Nuorodos 
 Oficiali svetainė

 Šaltiniai 

Kategorija:2020 kompiuteriniai žaidimai
Kategorija:Kompiuteriniai vaidmenų žaidimai
Kategorija:Kiberpanko kompiuteriniai žaidimai